**Abony Város Önkormányzatának**

**20/2017. (VIII.31.) önkormányzati rendelete**

**„Abony Város Díszpolgára” cím alapításáról és adományozásának rendjéről**

*(egységes szerkezetben a módosításáról szóló 11/2020.(VII.10.) és a 15/2020.(IX.04.) önkormányzati rendelettel)*

Abony Város Önkormányzat Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában, és a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) pontjában meghatározott feladatkörében eljárva a következőket rendeli el:

**A díszpolgári cím**

1. **§**
2. Abony Város Önkormányzat Képviselő-testülete (továbbiakban: Képviselő-testület) az „Abony Város Díszpolgára” (továbbiakban: díszpolgári cím) kitüntető cím adományozásával fejezi ki elismerését és nagyrabecsülését annak a személynek, aki a helyi közösség szolgálatában kiemelkedő érdemet szerzett, és akiknek a személye és tevékenysége példaként állhat a jelen és az utókor számára.
3. E kitüntető cím annak a magyar vagy külföldi állampolgárnak adományozható, aki Abony Városa érdekében kifejtett kiemelkedő jelentőségű tevékenységével vagy egész életművével olyan általános elismerést szerzett, amely egyértelműen hozzájárul a település fejlődéséhez, értékei megóvásához, polgárai életkörülményeinek javulásához, a város jó hírnevének öregbítéséhez, továbbá példamutató emberi magatartása miatt egyébként személye vagy annak emléke köztiszteletben áll.
4. **§**
5. A díszpolgári címből évente legfeljebb egy adományozható.
6. A díszpolgári címmel külön erre a célra készített díszoklevél és a város címerével ékesített aranygyűrű jár.
7. A díszoklevél tartalmazza:
8. az adományozó megnevezését,
9. „Abony Város Díszpolgára” feliratot,
10. a kitüntetett nevét,
11. a Képviselő-testület határozatának számát,
12. az adományozás helyét, keltét,
13. a polgármester és a jegyző aláírását,
14. Abony Város Önkormányzat bélyegzőjének lenyomatát.
15. Egy díszpolgári cím posztumusz is adományozható. Ez esetben a díszoklevél átvételére a legközelebbi hozzátartozó jogosult.

**A díszpolgári cím adományozásának rendje**

1. **§**
2. A cím adományozására javaslatot tehetnek:
3. önkormányzati képviselők,
4. a bizottságok nem önkormányzati képviselői tagjai,
5. polgármester,
6. alpolgármester,
7. képviselő-testület állandó bizottságai,
8. nemzetiségi önkormányzatok képviselő-testületei,
9. helyi intézményvezetők,
10. helyben működő civil szervezetek.
11. A díszpolgári cím adományozására kizárólag írásban lehet javaslatot tenni, a javasolt személy érdemeit méltató indoklással.
12. A díszpolgári címre vonatkozó javaslatok benyújtásának határideje minden év június 01. napja.
13. **§**
14. A díszpolgári cím odaítélését és átadását megelőző eljárás lefolytatására a Képviselő-testület Ügyrendi és Közbiztonsági Bizottsága az illetékes.
15. Az Ügyrendi és Közbiztonsági Bizottság a javaslatát, a közvéleményt is figyelembe véve alakítja ki. A Bizottság egyetértés hiányában rangsor szerinti alternatív javaslatot terjeszt a Képviselőt-testület elé.
16. A Képviselő-testület a díszpolgári cím odaítéléséről minden év június 30. napjáig a megválasztott képviselők több mint felének szavazatával dönt.
17. §

A díszpolgári címet adományozási évenként minden év augusztus 20-án ünnepélyes keretek között Abony Város Polgármestere adja át.

 **5/A.§[[1]](#footnote-1)**

1. Magyarország Kormánya által kihirdetett veszélyhelyzet időtartama alatt „Abony Város Díszpolgára” cím adományozása felfüggesztésre kerül.
2. A veszélyhelyzet megszűnését követően a Képviselő-testület a cím adományozásáról e rendeletben foglaltak szerint jár el.

**Jogok, kötelességek**

1. **§**
2. A díszpolgári cím jogosultja az adományozás napjától viselheti a kitüntető címet, valamint élvezi azokat a külön jogokat, amelyek e rendelet szerint Abony Város Díszpolgárait megilletik.
3. Abony Város Díszpolgára:
4. tanácskozási joggal részt vehet a képviselő-testület ülésein,
5. az önkormányzat valamennyi rendezvényén díszvendég,
6. díjtalanul látogat minden – az önkormányzat által rendezett – helyi közművelődési, művészeti és sportrendezvényt,
7. tiszteletpéldány kap valamennyi önkormányzati és sajtótermékből,
8. amennyiben életkörülményei szükségesség teszik, az önkormányzat – lehetőségeihez mérten – anyagi, erkölcsi vagy természetbeni segítségben részesíti.
9. A Polgármesteri Hivatal gondoskodik a (2) bekezdésben foglalt rendelkezések érvényesítéséről.
10. Az elhunyt díszpolgárt Abony Város Önkormányzata saját halottjának tekinti, és a hozzátartozókkal történő egyeztetés szerint gondoskodik méltó eltemettetéséről.
11. A temetéssel összefüggő – önkormányzat által viselt – költségek összegét maximum bruttó 300.000 forintban határozza meg.
12. **§**
13. A díszpolgári cím elismerésében részesített személyekről a Polgármesteri Hivatal nyilvántartást vezet. A nyilvántartásra díszes almanach szolgál, melynek vezetéséről, a díszpolgári címet viselő személyek bejegyzéséről a jegyző gondoskodik. A nyilvántartást a város honlapján is közzé kell tenni.
14. A nyilvántartásban a következő adatokat szerepelnek:
15. [[2]](#footnote-2)a díszpolgár neve,
16. az adományozásról rendelkező határozat száma,
17. az adományozás időpontja,
18. a cím visszavonása esetén e ténynek a bejegyzése.
19. Az adományozásnak az almanachba történő bejegyzését a polgármester és a jegyző hitelesíti.
20. A díszpolgári címben részesített személyeket a kitüntetés átadásától számított 15 napon belül fel kell vezetni a nyilvántartásra szolgáló díszes almanachba.
21. **§**

A díszpolgári címmel járó juttatások költségeinek fedezetét az önkormányzat éves költségvetésében kell megtervezni és biztosítani.

**A díszpolgári cím visszavonása**

1. **§**
2. A díszpolgári cím visszavonható, ha az elismerésben részesített személy annak viselésére méltatlanná válik.
3. Érdemtelen a díszpolgári címre különösen az:
4. aki közösségellenes magatartást tanúsít,
5. akit a bíróság a közügyek gyakorlásától jogerősen eltiltott,
6. akit a bíróság bűncselekmény elkövetése miatt jogerősen elítélt.
7. A visszavonásra vonatkozó eljárásra a 3 – 4. § bekezdésekben foglaltakat kell megfelelően alkalmazni.

**Záró rendelkezések**

1. **§**
2. E rendelet a kihirdetést követő napon lép hatályba.
3. Hatályát veszti Abony Város Önkormányzat Képviselő-testületének 22/1995. (XI. 07.) sz. rendelete „Abony Város Díszpolgára” cím alapításáról és adományozásának rendjéről.
4. **§**
5. A 22/1995. (XI. 07.) sz. rendelet hatálya alatt adományozott díszpolgári címeket a nyilvántartásként szolgáló díszes almanachba e rendelet hatálybalépését követő 90 napon belül fel kell vezetni.
6. E rendelet hatályba lépését megelőzően adományozott címek tovább viselhetőek.

Kelt: Abony Város Önkormányzat Képviselő-testületének 2017. augusztus 31. napján megtartott ülésén.

 **Romhányiné dr. Balogh Edit dr. Balogh Pál**

 **polgármester jegyző**

Kihirdetve: Abony, 2017. augusztus 31.

 **dr. Balogh Pál**

 **jegyző**

**Záradék:** Abony Város Önkormányzat Képviselő-testületének az „Abony Város Díszpolgára” cím alapításáról és adományozásának rendjéről szóló 20/2017. (VIII. 31.) önkormányzati rendelete az alábbi rendeletekkel egységes szerkezetben foglalása megtörtént:

* Abony Város Önkormányzat 11/2020.(VII.10.) önkormányzati rendelete
* Abony Város Önkormányzat 15/2020.(IX.04.) önkormányzati rendelete
1. Kiegészítette: Abony Város Önkormányzat Képviselő-testülete 15/2020.(IX.04.) önkormányzati rendeletének 1.§-a. Hatályos: 2020. 09.05-től

 [↑](#footnote-ref-1)
2. Módosította: Abony Város Önkormányzat Képviselő-testülete 11/2020.(VII.10.) önkormányzati rendeletének 1.§-a. Hatályos: 2020. 07.11-től [↑](#footnote-ref-2)